
AUCTOR. 


Amblyopiam  antehac  et  amaurosin  appellaverunt,  permulti 
autem  adhuc  hoc  tempore  appellant  magnam  morborum  co- 
ii piam,  ipsa  natura  maxime  diversorum  et  dissimilium,  quibus 
omnibus  unum  tantum  est  commune  symptoma,  comminuta 
videndi  facultas;  quae  quidem  alioquin  impedita  nervi  optici 
i functio  nominari  potest.  Functioni  autem  impeditae  aliorum 
nervorum  aut  omnium  aliorum  organorum  caussae  maximae 
sunt  diversae:  comminuta  enim  aut  sublata  functio  est  sym- 
• ptoma,  quod  omnes  fere  graviores  organi  cujuspiam  morbos 
comitari  solet.  In  aliorum  quidem  organorum  morbis  optime 
symptomata  et  morbum  distinxerunt,  minus  autem  in  nervo- 
rum et  minime  in  sensoriorum,  ut  ita  dicam,  nervorum 
morbis.  Itaque  etiam  in  nervi  optici  morbis  saepissime  sym- 
ptoma, functionem  impeditam,  facultatem  videndi  comminu- 
tam, ipsum  morbum  habuerunt,  cujus  naturam  fere  semper 
in  vi  nervi  optici  modo  primario  et  dynamico  comminuta 
f requirebant.  Maxima  attulit  commoda  recentiori  aetate  ex- 
ploratio caussarum  amblyopiae  et  amauroseos,  qua  tandem 

est;  antea  enim,  cum  omnino  dynamicam  quandam  faculta- 
tis nervi  optici  imminutionem  morborum  istorum  caussam 
existimarent,  semper  cura  fuit  excitans  et  roborans,  quae 
quidem  cura  plurimis*  in  casibus  non  tantum,  ut  morbus  in- 
gravesceret, efficiebat,  sed  etiam  ut  insanabilis  fieret. 

Voces  hyperaesthesiae  et  anaesthesiae,  hoc  tempore 
partim  institutae,  conditionem  signant  nervi  optipi  quae  ejus 
attinet  irritabilitatem:  anaesthesia  irritabilitas  comminuta  vel 

’ i 

sublata  nominatur,  hyperaesthesia  irritabilitas  elata,  quae* 
quidem  photopsia  tantum  et  phantasmatibus  * illuminatis  ma- 
nifestatur; scotomata  autem  nigra,  ut  ita  dicam,  imagines 
umbra  tantum  distinctae  eo  efficiuntur,  quod  singulae  reti-  . 
nae  partes  aut  non  sunt  irritatae,  aut  irritari  non  possunt; 
quare  anaesthesiam  partialem,  quae  formis  quibusdam  utitur, 
nominare  licet.  Et  in  anaesthesia  et  in  ! hyperaesthesia  duae 
esse  discernendae  species  mihi  videntur:  anaesthesia,  ubi 

irritabilitas  omnino  ad  lucem,  tanquam  ad  quantitatem  lucis, 

' 

et  anaesthesia,  ubi  irritabilitas  ad  singulas  tantum  lucis  par- 
tes, ad  singulos  colores,  quasi  ad  qualitatem  est  commi- 
nuta. Sic  quoque  hyperaesthesia  ex  majore  irritabilitate  et  i 
hyperaesthesia  ex  majore  irritatione  sunt  discernendae.  Ce- 
terum bene  animadvertendum  est,  hyperaesthesiam  et  anae- 
sthesiam symptomata  esse,  quae  eundem  morbum,  diversis 
in  stadiis  comitari  possint. 

Sed  ut  cura  sit  rationalis  et  finis  artis  medendi,  aegroti 
sanatio,  attingatur,  omnino  necesse  est,  morbos  primarios 
et  caussales,  qui  nervi  optici  irritabilitatem  aut  afferant, 
aut  comminuant  tollantque,  perscrutemur;  alioquin  omnia 

sanandi  conamina  sunt  impetus,  quorum  perpauci  verum  at- 
tingant hostem,  plurimi  autem  aut  nihil  proliciant,  aut  na- 
turam sociam  laedant.  Attamen  bene  nobis  est  cogitandum, 
perscrutantibus  illos  caussales  morbos  maxima  impedimenta 

officere;  imo  saepe  fieri  non  posse,  ut  illa  superentur  et 

diagnosis  vera  et  definita  constituatur,  licet  id  quidem  sae- 
pius dijudicari  possit,  num  irritabilitas  caussis  organicis,  an  1 
modo  dynamico  elata  aut  comminuta  sit. 

Quamvis  in  morbis  nervi  optici  ratione  disjungendis  id 
certe  maximi  esse  videatur  momenti,  num  irritabilitas  sit 

elata  an  imminuta,  tamen  ad  curam  plurimum  minoris  est 

momenti,  namque  eadem  caussa,  idem  morbus  caussalis, 
quo  nervi  optici  functio  afficiatur,  ut  .jam  supra  dictum, 
et  hyperaesthesiae  et  anaesthesiae  symptomata  excitat,  quare 
cura,  cui  morbus  caussalis  est  removendus,  minime  mu- 
tatur. 

Multo  autem  majoris  ad  curam  est  momenti  in  disjun- 
gendis nervi  optici  morbis,  num  vitio  organico  an  modo 
dynamico  sint  effecti.  Itaque  nervi  optici  morbi  disjungun- 
tur, quibus  Yitium  organicum,  ipsum  nervum  afficiens  caussa 
est;  et  in  quibus  functio  nervi  optici  est  mutata,  licet 
caussa  organica  neque  in  ipso  nervo  optico  neque  in  parti- 
bus, quae  ei  circumjacent,  inveniri  possit. 

Illi  quidem  nervi  optici  morbi  jure  dynamici  vocantur, 
quo  nomine  tales  intelliguntur,  quibus  affebtio  principii  nervi 
efficacis  caussa  est.  Itaque  materiam  nervi  optici  in  illis 
morbis  nullo  omnino  modo  mutari,  minime  contendimus,  sed 
vilium  caussale  organicum  adhuc  reperiri  non  potuit,  quum 
principium  nervorum  efficax  ne  in  sana  et  integra  quidem 

conditione  noverint.  Negari  quidem  non  potest,  in  seclis 
nonnullorum,  qui  nervi  optici  morbis,  quos  dynamicos  di- 
cimus, lumina  perdiderint,  cadaveribus  atrophiam  organicam 
nervi  alluisse;  attamen  ea  ratione  concludere  non  possumus 
illos  homines  per  istam  atrophiam  lumina  perdidisse:  etenim 
hoc  vitium  organicum  etiam,  postquam  et  quia  lumina  per- 
dita erant,  exstitisse  potest,  quum  experimentis  in  bestiis 
institutis  constet,  partibus  pellucidis  bulbi  obscuratis,  anopsia 
atrophiam  nervi  optici  fieri. 

Nervi  optici  morbos,  quorum  caussa  vitium  nervi  orga- 
nicum, primum  dividimus  in  eos,  qui  partem  centralem  et 
in  eos,  qui  partem  periphericam  attingunt;  quae  quidem 
distinctio  prognosi  maximi  est  momenti. 

Irritabilitas  nervi  optici  mutatur  morbis  et  vitiis  organi- 
cis in  parte  centrali  sitis,  qui  sunt:  encephalitis  et  meningitis, 
earumque  exitus  in  exsudationein  humoris  serosi  et  in  suppu- 
rationem, extravasationes,  praesertim  in  ventriculos  laterales 
et  in  ventriculum  tertium  cerebri,  plethora  plexus  choroidei, 
destructiones  et  desorganisationes  gangliorum  cerebri,  thala- 
morum opticorum,  corporum  quadrigeminorum  etc.  Diagnosis 
constituitur  e diagnosi  morborum  illorum  caussalium;  functio 
nervi  optici  laesa  symptoma  tantum  unum  est  inter  multa 
istius  morbi  cerebralis  symptomata.  Saepius  autem  ipse 
nervi  optici  morbus  primum  apparet  morbi  incipientis  cere- 
bralis symptoma ; tum  quidem  diagnosis  maxima  implicita 
est  diflicultate.  Si  morbus,  quod  quidem  saepe  fieri  solet, 
irritatione  nervi  optici  incipit,  photopsia  et  phantasmata  ae- 
grotum torquent,  quae,  caussa  irritationis  centrali,  magis 
obscura  et  incerta,  visis  in  somnio  similia  et  plerumque 


Ii  hominum  et  bestiarum  figuras  ostendere  dicuntur  (1) ; phan- 
; i tasmata  etiam  magis  fixa  et  semper  fere  ab  utroque  videri 

E oculo.  Conditio  quaedam  pupillae  a norma  discedens  et 
bulborum  dissidium  minime  signum  caussae  centralis  patho- 
gnomonicum  aestimari  potest,  quum  omnes  prope  nervi 
optici  morbi  graviores  illis  symptomatibus  utantur.  Com- 
plexus tantum  plurium  symptomatum  cerebralium  diagnosin 
constituunt.  Symptomata  nervi  optici  irritati,  praecipue  in 
morbis  cerebris  acutis,  raro  longius  manent,  plerumque  brevi 
1 tempore  anaesthesiae  symptomatibus  locum  dant;  quae  qui- 
5 dem  anaesthesia  hoc  in  casu  rarius  partialis,  sed  paene 
semper  completa  est  et  plerumque,  nisi  aegrotus  antea  de- 
I fungatur,  cum  atrophia  nervi  optici  progredi  solet.  Pro- 
gnosis et  therapia  illius  functionis  nervi  optici  laesae  eadem 
est,  quae  prognosis  et  therapia  morborum  cerebri.  Hic 
locus  observationi  opportunus  esse  videtur,  quae  mihi  no- 
lenti quidem  occurrit,  quum  tempore  recentiori  latam  au- 
direm sententiam,  phantasmatibus,  ita  visis  quoque  in  somnio 
re  vera  ipsum  nervum  opticum  affici,  non  autem  appulsibus 
rerum  externarum  ad  organon  centrale  propagatis,  quod 
eos  conscientia  accipiat  et  intelligat,  sed  parte  nervi  optici 
centrali  affecta  ab  animo  conscio  (2).  De  illa  quidem  sen- 
tentia non  ferens  judicium,  hoc  tantum  monuerim,  parte 
nervi  optici  centrali  omnino  destructa,  si  illa  sententia  vera 
sit,  phantasmata  et  somnia  nullo  modo  fieri  posse.  Et  re' 


(1)  Romberg,  Nervenkrankhcitcn. 

(2)  Muellcr,  Physiologie. 

vera  aliquo  modo  id  Cei.  Rombergii  observatione,  ex  qua 
hominum  coecorum  alii  tenebris,  quibus  sint  circumfusi, 
crassis  ad  desperationem  adducantur  maximam,  aliis  nervi 
optici  quietem  tantum  sentientibus  (1),  manifestari  videtur. 

7 ' j 

DE  ILLIS  NERVI  OPTICI  MORBIS,  QUORUM  CAUSSAE 

SITAE  SUNT  IN  PARTE  PERIPHERICA. 

I ' .XV  s 

Morbi  nervi  optici,  quorum  caussae  in  parte  periphe- 
rica positae  sunt,  neque  prognosi  utuntur  tam  mala,  neque 
therapiae  tam  pertinaciter  obsistunt,  quam  qui  partem  cen- 
tralem occupant.  Plurimum  illorum  morborum  interest,  quam- 
diu  permanserint;  si  longius,  prognosis  quidem  itidem  ad  nervi 
irritabilitatem  restituendam  mala.  Plurimi  autem  morbi,  qui 
partem  nervi  periphericam  attingunt,  compressione  nervum 
afficiunt  et  primum,  praecipue  cum  sint  inflammatorii,  irri- 
tatum nervum  opticum  efficiunt;  qui  photopsia  manifestatur 
✓ 

et  phantasmatibus,  quae,  caussa  peripherica  magis  accurata 
atque  definita,  et  ad  oculi  motus  et  absolute  et  relative 
mutabilia  esse  dicuntur  (2).  Longius  morbo  durante,  hy- 
peraesthesia illa  plerumque  deficit  et  anaesthesia  partialis 
aut  tota  cum  nervi  atrophia  efficitur.  Interdum  autem,  licet 
nervus  opticus,  peripherica  ejus  parte  omnino  destructa, 
rerum  externarum  et  lucis  appulsus  non  recipiat,  tamen 
photopsia  adest;  quae  quidem  partis  centralis  irritatio  ex 


(1)  Rombcrg,  Nervenkrankheitcn. 

(2)  Romberg,  Nervenkrankheitcn. 


! extremo  versus  partem  centralem  loco  affecto  partis  peri- 
phericae exire  et  per  integram  adhuc  nervi  optici  partem 
ad  organon  centrale  pervenire  videtur.  Homo  omnino  coe- 

I . 

i cus  saepius,  se  crassis  noctis  tenebris  res  minores,  ut  in 
1 horologio  numerorum  ^jgna,  accurate  vidisse,  contendere  et 
i affirmare  refertur  (1);  sed  ne  medicus  illis  affirmationibus 

s ' % l \ '\  ' 

| adducatur,  ut,  quod  fieri  non  potest,  credat,  nam  nervus 
1 opticus  hominum  illorum  cogitatione  per  partem  centralem 
i afficitur. 

Morbi  illi  dividi  possunt  in  eos,  quorum  caussa  est 
neurilematis  nervi  optici  inflammatio  cum  ejus  sequelis,  sta- 
:tus  vasorum  nervi  optici  congestivus,  pseudorganisatio  aliqua 
in  neurilemate  sita,  atrophia,  quae  quidem  rarius  morbus 
idiopathicus,  sed  semper  fere  secundarius  ex  compressione 
fieri  solet;  et  in  eos,  qui  ipsi  in  parte  aliqua,  quae  ad 
inervum  opticum  non  pertinet,  existunt,  sed  majore  exten- 
sione nervum  opticum  comprimentes,  irritabilitatem  ejus 
iprimum  efferunt,  tum  diminuunt  et  denique  tollunt. 

\ ► 

INFLAMMATIO  NEURILEMATIS  NERVI  OPTICI. 
AMPHIRLESTRODITIS. 

‘ : J > ' ■ , \ v * 

Vox  amphiblestrodilidis  magis  angusta  esse  videtur, 
retinae  tantum  inflammationem  notans : neurilematis  vero  in- 
flammatio plurimum  partem  extra  bulbum  sitam  occupat. 


(1)  Juengken,  Lelirc  von  den  Augenkrankheiten  1832. 
802,  803. 

AETIOLOGIA. 

Caussae  traumaticae,  quibus  nervus  contunditur  aut 
comprimitur,  ictus  aut  plaga  oculo  inflicta;  in  quo  casu 
neurilemalis  inflammationem  nunquam  fere  simplicem,  sed 
plerumque  cum  aliarum  partium  inflammatione  complicatam 
videmus;  saepius,  ne  dicam  plurimis  in  casibus,  metastasi, 
qua  morbi  rheumatici  aut  arthritici,  etiam  exanthematici  ad 
vaginam  nervi  optici  transeunt,  efficitur.  Interdum  vero 
inflammatio  neurilemalis  rheumaticam  aut  arthriticam  pri- 
mariam se  praebet. 

SYMPTOMATA. 

M 

V • ' ' ' J 1 

Defectis , interdum  etiam  constantibus  symptomatis  rheu- 
maticis aut  arthriticis  aliis  in  corporis  partibus,  exanthe- 

» 

mate  aliquo  defecto,  aut,  quod  quidem  rarius  fieri  solet, 
ejusmodi  symptomatibus  non  antegressis,  dolor  quidam  ob- 
tusus in  regione  supraorbitali  et  in  profunda  orbita  apparet;  j 
oculus  photophobia  afficitur;  chromopsia  utitur  et  photopsia, 
quae  et  oculis  conclusis  atque  tempore  nocturno  .durant; 

i 

aegrotus  saepius  m maximis  maximam  sentit  lucem  tenebris; 
pupilla  scmper  fere  angusta;  iris  minus  mobilis  et  in  oculi 
musculos  interdum  anomala  bulborum  directione  morbus  re- 
flectitur, quod  quidem  saepius  fit,  cum  alter  tantum  affe- 
ctus sit  oculus  et  stadio  morbi  progresso. 

DECURSUS  MORBI. 

Postquam  illa  symptomata  longius  aut  brevius  per  tem- 
pus constiterunt,  plurimum  autem  brevi  interjecto  tempore, 
facultas  videndi  deficere  incipit  et  quidem  partim  tantum 
aut  omnino:  — cum  partim  deficere  incipit,  in  visu  ma- 
Iculae  obscurae  et  nubilae,  lineae  curvatae  aut  cinereae  aut 
nigrae  apparent;  aut  pars  visus  media,  aut  peripherica, 
aut  circuli  segmentum  obscurum;  — cum  omnino,  congru- 
lenter  quoque  in  omnibus  deficit  partibus.  — 

Nunc  quidem  pupilla  laxari  solet  et  in  photophobiae 

locum  tanquam  photomania  succedit;  aegrotus  erecto  capite 

I,  . 

incedit,  oculis  diductis  et  luci  adversis,  visu  tanquam  ri- 
gido. Bulborum  axes  saepe  et  inprimis  altero  tantum 

jaffecto  oculo,  divergunt;  dolores  partium  bulbo  circumja- 
jcentinm , qui  antea  aegrotum  torquebant,  deficere  solent, 
nterdum  vero  manent;  sic  etiam  yi  videndi  omnino  sublata, 
.nterdum  photopsia  perdurat. 

PHYSIOLOGIA  SYMPTOMATUM. 

i I 

Inflammatione  vaginae  fibrosae  nervus  opticus  irritatur, 
jptae  quidem  irritatio  hoc  in  nervo  suo  tantum  lucis  sensu 
manifestatur,  per  consensum  vero  irritatio  in  sensitivos 
quoque  et  motorios  oculi  nervos  propagatur,  in  nervos 
musculares  ct  ciliares,  in  nervos,  qui  ad  partes  bulbo  cir- 
cumjacentes dimittuntur,  et  inter  illos  praecipue  ad  nervum 
supraorbitalem.  In  nervis  autem  jam  dictis  irritatio  aut 

m:'  ::  'v K 

dolore  aut  musculorum  actione,  contracturis,  ostenditur,  qua 
de  caussa  pupilla  saepius  angusta  et  bulborum  directio  ano- 
mala;  dolor  obtusus  orbitae  et  regionis  supraorbitalis  ani- 
madvertitur; etiam  photophobia , quae  quidem  signum  pa- 
thognomonicum  dici  nequit,  saepius  autem  adest,  irritatione 
consensuali  nervorum  conjunctivae,  corneae  aliarumque  pellu- 
cidarum membranarum  et  corporum  explicetur,  cum  pho- 

tophobiam  ipso  nervo  optico  irritato  effectam  dici  non 

% * /J 

oporteat,  neque  ista  nervi  optici  ipsius  irritatio,  cum  pho- 
tophobia saepissime  conjunctam  lacrymarum  secretionem  opu- 
lentam satis  explicet.  Photophobia  et  lacrymarum  secretio 
liic  efficitur  irritatione  consensuali  organorum  lacrymas  se- 
cernentium et  membranarum  pellucidarum,  quibus  solitus, 
ut  ita  dicam,  lucis  stimulus  in  conditione  illa  irritata  nimius 
est.  Inflammatio  nisi  coerceatur,  mox  in  exsudationem  pia-  : 
sticam  et  nimiam  neurilematis  crassitudinem  transit,  qua 
nervi  fibrillae  comprimuntur  earumque  irritabilitas  tollitur;  j 
ct  quidem  omnes  aut  singulae  comprimuntur  fibrillae,  unde  . 

visus  aut  partim  aut  omnino  obscurus;  pupilla  amplior  fit,  j 

1 

aut  quia  consensualis,  -nervo  optico  irritato  effecta  deficit 
irritatio,  modo  (ut  ita  dicere  liceat)  passivo,  aut,  ut  nervo 
optico  plus  adducatur  . lucis,  modo  ac’'vo.  Bulborum  di- 
rectio divertitur,  magna  visus  parte  obscura,  quod  oculo 
coeco  finis  sublatus  est  directionis,  aut  altera  nervi  parte 
praestricta,  ut  altera  pars  videns  luci  obvertatur;  aut  altero  ' 
tantum  bulbo  affecto,  quod  bulbus  integer  solus  dirigitur,  f 
alter  vero,  lanquam  inutilis  negligilur.  Sententia  recen- 
tiorum  quorundain,  strabismum,  qui  videndi  facultate  sublata 
efficiatur,  e consensuali  nervorum  muscularium  affectione 

exire,  non  vera  esse  videtur;  nam,  quamdiu  irritatio  adest, 
illam  sententiam  sequamur,  postea  autem  irritatione  peracta, 

minime,  quoniam  nervis  paralyticis,  nisi  caussae  paralyseos 

( / • / \ * 

alios  quoque  nervos  attingant,  aut  paralysis  sit  inflamma- 
toria, symptomata  consensualia  in  aliis  nervis  excitari  nun- 
quam videmus. 

Si  photopsia  in  oculo  jam  omnino  coeco  perdurat,  haec 
irritatione,  quae  ex  parte  affecta  nervi  centrum  petit,  aut 
irritatione  partis  centralis  nervi  optici  ex  animo  exeunte 
afficitur. 

Multorum  cadaverum  sectione  et  perscrutatione  est  ex- 
ploratum, neurilema  nervorum  opticorum,  quorum  vis  amphi- 
blestroditide  sit  deleta,  aequo  crassius  saepe  nonnullas  fuisse 
ilineas  et  fibrillas  nervi  omnino  fere  defecisse. 

Prognosis  in  initio  morbi,  si  non  absolute  bona,  tamen 
satis  laeta,  etenim  saepius  cura  pertinaci  et  medicamentis 
'ortioribus  morbus  sanatur;  sed  quando  longius,  plures 
menses  exstitit  et  vis  videndi  jam  multum  est  comminuta, 
'arius,  ne  dicam  nunquam,  salus  affertur  et  jam  satis  pro- 
fecimus, si  morbum,  quo  minus  crescat,  impedimus. 

CURA. 

In  primo  et  inflammatorio  morbi  stadio  cura  sit 
quam  maxime  antiphlogistica , et  stimulus,  tanquam  con- 
trarius, forti  cutis  irritatione  applicetur,  caussarum  semper 
habita  ratione.  Cum  in  exsudationem  jam  transiit  inflammatio, 
fortior  in  cutem  derivatio,  nova  secernente  superficie  effecta, 
instituenda,  atque  unguento  Hydr.  ciner.  infricto  iliisque  re- 

mediis,  quae  omnia  valent  aperire  colatoria,  adhibitis,  re- 
sorptio est  efficienda;  in  quibus  vpro  it:  lem  ad  momenta 
caussalia  respiciatur. 

Ad  amphiblestroditidem  partim  etiam  commotionis  bulbi 
sequelae  pertinent  et  praesertim  stadium  reactionis  inflam- 
matoriae et  exsudationis : partim  dico,  quia  rarius  simplicem 
neurilematis  inflammati  imaginem,  sed  plerumque  cum  aliarum 
partium  inflammatione  complicatam  conspicimus.  Pbotopsia, 
quae  statim  post  commotionem  bulbi  apparet,  perturbatione 
optici  efficitur ; paullo  post  deficit  et  in  reactione  inflam- 
matoria recurrit,  ut  mox  exsudatione  et  bulbi  compressione 
effectae  anaesthesiae  cedat,  nisi  totius  bulbi  suppuratio  com- 
motionem sequatur. 

Ubi  neurilema  nervi  optici  tam  propensum  ad  exsuda- 
tiones  plasticas  videmus,  hoc  fieri  membrana  quadam  in 
pariete  interno  vaginae  fibrosae  sita,  quae  si  non  ipsius 
arachnoideae  pars,  tamen  membranis  serosis  similis  habeatur, 
concludamus. 

Congestiones  vasorum  nervi  optici  designantur  aliis  sym- 
ptomatibus rheumaticis,  arthriticis  non  praegressis  et  ab- 
sentibus, , quum  non  tam  subito  irrumpunt,  symptomatibus 
vagis,  quae  inprimis  corpore  incalescente,  affectibus  et  con- 
gestionibus totum  ad  caput  crescunt.  Quae  quidem  con- 
gestiones saepissime,  nisi,  quod  longius  permanserint,  vasorum 
tunicae  sint  ^extensae,  mox,  quamvis  modo  ad  temporis  ali- 
quod spatium,  fortibus  et  opportune  institutis  derivationibus 
cedunt;  temperantia  autem  in  victu  plurimum  refert. 

Inter  pseudorgaiiisaliones  neurilematis  nervi  optici  ma- 
xime excellit  fungus.  Plerumque  ac  praecipue  fungus  me- 

dullaris  e dura  matre  exoritur,  et  foramen  opticum  permeans, 
symptomata  cerebralia  vehementissima,  quae  quidem,  licet 
mitiora,  antea  affuerunt,  atque  photopsiam  excitare  solet. 

Diagnosis  definita  difficillime  et  rarissime,  priusquam  fun- 
gus in  profundo  bulbo  cernatur,  constituatur.  Fungus  me- 
dullaris fere  semper  in  infantibus,  in  adultis  saepius  fungus 
melanodes  et  haematodes  excrescit.  Prognosis  et  therapia 
est  ea  fungorum.  — 

Tum  vero  nervi  optici  facultas  in  parte  peripherica  com- 
minui et  tolli  potest  tumoribus  et  pseudorganisationibus  par- 
tium, quae  ad  nervum  opticum  non  pertinent,  sed  com- 
pressione (crescentes)  impedimentum  ejus  functioni  infe- 
runt. 

Prognoseos  et  therapiae  plurimum  refert,  illos  morbos 
et  ex  sede  et  ex  natura  discerni.  Quod  attinet  sedem,  bene 
explorandum  est,  num  tumor,  quo  nervus  opticus  compri- 
matur, in  bulbo  an  in  orbita  an  in  basi  cranii  situs  sit; 
quod  quidem  plerumque  facile  exploratur,  quia  tumores  in 
basi  cranii  simul  alia  symptomata  cerebralia  et  saepissime 
paralysin  totius  nervi  oculomotorii  efficere,  tumores  autem 
tn  orbita  bulbum  propellere  et  ad  latus  divertere  solent. 
Tumor  partium  in  ipso  bulbo  sitarum,  quo  optici  facultas 
tollitur,  aut  ipse  in  oculos  cadit,  aut  ex  iride  in  cameram 
anteriorem  propulsa  concluditur.  Quod  spectat  ad  tumorum 
naturam,  praesertim  pseudorganisationes , exsudationes  pla- 
sticae, ossium  et  periostei  tumescentiae,  tumescentiae  inflam- 
matione effectae  discernendae  sint;  sed  diagnosis  definita 
plurimis  in  casibus  difficillima  est,  quippe  quum  naturam 
tantum  cx  toto  aegroti  habitu  et  constitutione,  ex  tumori- 

biis  eodem  tempore  in  aliis  corporis  partibus  existentibus, 


et  ex  symptomatibus  nonnulli^  subjectivis  colligamus.  Itaque 


dolores  in  capitis  ossibus  et  praecipue  in  orbita  torquentes 
et  conquassantes,  qui  mediam  post  noctem  exacerbatione 
utuntur  et  aegrotum  aetate  jam  provectiorem,  ne  caput  in 
pulvinaribus  reponat,  impediunt,  aliis  symptomatibus  arthri- 
ticis praesentibus,  diagnosin  tumoris  cujusdam,  partem  nervi 


tumoris  arthritici  diagnosin  reddant.  — 

Tumores  cystici  omnibus  compositis  symptomatibus  tan- 
tum conjiciuntur,  nisi  manibus  aut  oculis  possunt  explorari. 
Intumescentiae  autem  et  tumores  ipsius  bulbi,  si  tandem  sunt: 
cogniti,  quod  eorum  attinet  naturam,  facilius  definiri  possunt, . 
sed  ipsa  cognitio  saepius  difficillima  et  inprimis  status  cho- 
roideae congestivus,  qui  certe  ex  retina  nervi  optici  vimi 
saepissime  comminuat,  rarissime  stricte  cognosci  potest. 

Prognosis  et  therapia  morborum , qui  nervi  optici  vim 
ex  parte  peripherica  comminuunt  aut  tollunt,  ex  natura  i 
eorum  dependent;  praeterea  autem  prognoseos  refert,  num 
morbus  jam  longius  duraverit,  quia  nervo  longius  compresso,  i 
efficitur  destructio.  Cura  contra  morbum  caussalem  insti- 
tuenda, semper  vero,  nervo  optico  simul  patiente,  itaque; 
symptoma  praebente  urgens,  de  oculis  morbus,  quantum 
fieri  potest,  est  derivandus  in  minores  momenti  partes. 


ex  dyscrasia  praesente,  ex  morbis,  si  affuerunt,  antegressis 


comprimentis,  accuratiorem  et  certiorem 


NERVI  OPTICI  MORBI  DYNAMICI. 

In  nervi  optici  morbis  dynamicis  vel  quantitate  vel  qualitate 

est  mutata  ejus  vis,  neque  morbus  corporeus,  neque  morbi  cor- 
porei sequelae  aut  in  parte  centrali,  aut  in  peripherica  aut  in  cir- 
cumjacentibus partibus  animadvertuntur.  Quod  jam  supra  dictum, 
morbi  corporei  eorumque  sequelae  illi  tantum  intelliguntur, 
qui  aut  vita  durante,  aut  post  mortem  sensibus  percipi  et 
caussae  facultatis  optici  nervi  sublatae  definite  accusari  pos- 
sint. In  morbis  autem  optici  nervi  dynamicis  illae  ipsum 
nervum  afficientes  caussae  concretae  omnino  absunt*,  quo 
quidem  materiam  nervi  optici  aliquo  modo  mutari  minime 
negamus,  sed  ars  nondum  eo  pervenit,  ut,  quemadmodum  in 
illis  morbis  mutetur,  demonstrare  possit;  id,  quod  non  solum 
de  optico,  sed  etiam  de  omnibus  nervis  dicendum;  nam,  ut 
exemplo  utar,  in  nervorum  affectibus  consensualibus  adhuc 
nusquam,  qua  materiae  mutatione  efficiantur,  satis  est  expli- 
catum, neque  mox  explicatum  iri  videtur;  tum  enim  natura 
nervorum  principii  integri  quoque  cognita,  et  Goethii  ju- 
dicium de  Ha  11  eri  sententia: 

„ne  mens  humana  nunquam  naturam  internam  co- 


constitutum  erit. 

In  hisce  morbis,  num  nervi  optici  vis  quantitate  an 
qualitate  sit  mutata,  bene  discernendum  est.  Nam  quod 
attinet  qualitatem,  nervus  formam  et  circumscriptionem  ima- 
ginum, tanquam  gemmarum  picturam  optime  propagans, 
colores  distinguere  non  valet.  Rarius  quidem  vel  fere  nun- 
quam fieri  solet,  ut  inertia  existat  ea,  ut  umbrap  tantum  et 
ilur,p«  color  niger  et  albus  aut  illis  commixtis,  cinereus  scn- 


gnoscatu 


ut  diluta  tantum  pictura  videatur;  saepius  autem 

duo  solam  et  tres  discernuntur  colores,  cum  ceteri  aut  ci- 
nerei,  aut  coloribus,  qui  percipiuntur,  similes  apparent. 
Ille  nervi  optici  morbus  Achromopsia,  Chromatopseudopsia, 
Chromatometablepsia  nominatur  (1).  Chromopsia  vel  Chry- 
psia,  ubi  aegroto  non  tantum  omnia,  quae  vidit,  arcus  coe- 
lestis coloribus  cincta,  sed  etiam  saepius  nocturno  tempore 
«illi  colores  soli  apparent,  rarius  nervi  optici  vi  modo  pri- 
mario mutata,  sed  fere  semper  aut  vitiis  corporum  pellu- 
cidorum efficitur,  aut  symptoma  ad  alios  nervi  optici  mor- 
bos accedit-,  saepissime  species  photopsiae  habenda  (2). 

Itaque  idem  quoque  de  photopsia  est  dicendum;  pho- 
tophobia  vero,  quamvis  ea  quoque  plerumque  symptoma  tan- 
tum alius  nervi  optici  morbi,  interdum  tamen  morbus  idio- 
pathicus, praesertim  hyperopsia  effectus,  oriri  videtur. 
Scotomata  (Scotosis)  saepe  quidem  vitiis  organorum,  quae 
oculum  tutantur,  ef  corporum  pellucidorum  gignuntur,  saepius 
autem  affectione  quadam  nervi  optici  dynamica  (3) ; sic  etiam 
hemeralopia  et  nyctalopia  semper  fere  morbi  sunt  dynamici(4)'. 
Metamorphopsia , Hemiopsia  et  Diplopia  symptomata  tantum 
alius  nervi  optici  morbi  apparere  solent  (5).  — 

Quod  perlinet  ad  quantitatem,  nervi  optici  irritabilitas 


(1)  Cfr.  Jungken,  Augcnkrankliciten  p.  841. 


(2) 

(3) 

(4) 

(5) 

p.  840. 
p.  835. 
p.  848. 
p.  846, 

modo  dynamico  aut  minuitur  et  tollitur  (anaesthesia),  aut 
effertur  (hyperaesthesia)»  Ita  ad  anaesthesiam  pertinet  etiam 
Hemeralopia,  Nyctalopia,  Scotosis,  et  re  vera  etiam  Achro- 
mopsia,  nam  irritabilitas  nervi  ad  partem  lucis  est  comminuta 
vel  sublata,  et  parte  tantum  irritatur;  ad  hyperaesthesiam 
photophobia  et  oxyopia. 

\ 

Morbi  dynamici  sunt  distinguendi  idiopathici,  consensu- 
ales  et  symptomatici,  quod  in  sanandis  istis  morbis  maximi 
est  momenti.  Morbi  dynamici  idiopathici  primaria  nervi  optici 
affectione  dynamica  nascuntur  et  solum  n.  o.  attingunt.  Qui 
sunt : 

I.  Irritabilitas  comminuta  vel  sublata 

N 

a)  ad  lucem  omnino  ex 

hyperopsia 

anopsia, 

b)  ad  lucem  omnino,  sed  temporis  intervallis: 

Hemeralopia 

Nyctalopia, 

c)  ad  partes  tantum  lucis 

Achromopsia.  A 

II.  Irritabilitas  elata  est  ex 

hyperopsia 

anopsia. 

Hyperopsia  irritabilitas  quidem  effertur,  anopsia 

" \ 

autem  re  vera  irritatio  major  redditur;  sti- 
mulus enim  lucis  relative  ex  anopsia  ni- 
mius praebetur. 

Morbi  nervi  optici  consensuales  alius  cujuspiam  organi 
morbo,  irritabilitate  nervi  optici  per  consensum  mutata,  pro- 
feruntur et(  plurimum  aliorum  nervorum  morbis  comitantibus 
utuntur.  Morbi  causales,  qui  per  consensum  nervi  optici  irri- 
tabilitatem mutant,  sunt:  Hysteria,  Hypochondria,  Epilepsia, 
Spasmi,  Helminthiasis,  Febres  intermittentes,  morbi  gastrici 
aliique,  ac  praeterea  graviditas  (1).  , 

I.  Irritabilitas  comminuta  vel  sublata 

a)  omnino  ad  totum  visum 

ce)  secundum  tempus,  continuo; 

j?)  secundum  tempus,  in  intervallis:  Hemeralopia 
et  Nyctalopia  intermittens,  gastrica ; Anaesthe- 
sia spasmodica,  intermittens,  gastrica,  vermi- 
nosa etc. 

• < ' 

b)  ad  partes  tantum  visus 

a)  secundum  tempus , continuo ; Scotomata  hy  • 
pochondriaca 


(1)  Cfr.  Jungken,  Augcnkrnnkhcit.  Ausg.  I.  p.  797. 

|S)  secundum  tempus,  in  intervallis:  Scotosis  in- 
termittens. 


II.  Irritabilitas  elata  est 

a)  irritabilitas  elata,  sed  functio  n.  o.  minime  im- 
pedita, et  tantum,  quod  periodice  apparet,  aliis 
symptomatibus  nervosis  comitantibus , morbus 
nominatur. 


Oxyopia  puerperarum  et  hysterica,  quae 
quidem  yera  n.  o.  hyperaesthesia  ap- 
pelletur ; 

b)  irritabilitas  elata  simulque  functio  n.  o.  laesa. 

Photophobia  puerperarum , exanthematica, 
menstrualis. 

Morbi  jam  dicti  nunquam  ferme  continui,  sed  ple- 
rumque certis  temporis  intervallis  apparent. 

Modo  denique  symptomatico  functionem  et  irritabilitatem 
n.  o.  perturbant  morbi  totius  nervorum  systematis , qui 
neryum  opticum,  partem  illius  systematis,  attingunt.  Itaque 
etiam  morbi  symptomatici  eundem  irritabilitatis  gradum 
obtinent,  quem  morbi  caussales ; neque  si  morbus  caus- 
salis  irritabilitate  imminuta  utitur,  morbus  symptomaticus  irri- 
tabilitate elata  uti  potest,  quod  quidem  in  morbis  consensua- 
libus  non  modo  fieri  potest,  sed  plurimum  etiam  fit. 


Saepe  n.  o.  morbus  symptomaticus  prius  quam  alia 
symptomata  apparet.  Semper  fere  irritabilitas  minuitur,  et 
in  illis  tantum  morbis,  in  quibus  ex  irritatione  nimia  irrita- 
bilitas tollitur,  initio  symptomata  irritabilitatis  elatae,  (sym- 

■ 

ptomata  hyperaesthesiae  ex  nimia  irritatione)  adsunt. 

Morbi  caussales  sunt:  syncope,  tabes  dorsualis,  febris 
nervosa  etc. 

FRANCISCUS  GUILELMUS  JUERGENS,  evangelicae  ad- 
dictus confessioni,  natus  sum  anno  MDCCCXIX  Lubecae, 
patre  HENRICO,  matre  ELEONORA  e gente  SCHROEDER, 
quibus  adhuc  vivis  et  integris  summopere  laetor.  Gymnasium 
Lubecense  primum  GOERING,  dein  JACOB  directore,  viro 
doctissimo  et  humanissimo,  frequentavi.  Maturitatis  testimonio 
instructus,  autumno  anni  MDCCCXXXIX  Berolinum  me  con- 
tuli, ibique  in  civium  acadcmicorum  numerum  a rectore  ma- 
gnifico 111.  TWESTEN  ‘receptus,  ab  111.  HECKER,  t.  t.  de- 
cano spectatissimo,  albo  facultatis  medicae  inscriptus  sum. 

Per  semestria  octo  hisce  virorum  illustrissimorum  uti  mihi 

; • \ ' / 

licuit  praelectionibus : 

* 

111.  HECKER  de  encyclopaedia  et  methodologia,  111. 
SCHLEMM  de  osteologia,  111.  MUELLER  de  anatoinia  gene- 
rali et  speciali  et  de  sensuum  organis,  Exp.  IIENLE  de  ana- 

tomia  genera»,  III.  MITSCHERLICH  de  chemia,  111.  KUNTH 
de  botanice,  Cei.'  BENEKE  de  logice.  111.  LINK  historiam 
naturalem,  III.  SCHULTZ  physiologiam,  Cei.  MITSCHERLICH 

materiam  medicam,  III.  HECKER  pathologiam  generalem, 

• 

Exp.  DANN  pathologiam  et  therapiam  specialem,  111.  JUEN- 
GKEN  chirurgiam,  III.  STEFFENS  anthropologiam  et  psycho- 
logiam,  111.  ROSE  geognosiam  me  docuerunt.  In  physice 
experimentali  Cei.  DOVE  mihi  praeceptor  fuit.  Audivi  in- 
super 111.  LICHTENSTEIN  zoologiam,  Cei.  ISENSEE  morbos 
cutaneos  atque  syphiliticos  exponentes.  In  arte  cadavera 
rite  secandi  III.  MUELLER  et  111.  SCHLEMM  mihi  duces 
erant-  Artem  obstetriciam  cum  exercitationibus  practicis  Cei. 
KLUGE,  akiurgiam  cum  exercitationibus  practicis  Cei.  KLUGE 
et  Cei.  FRORIEP  me  docuerunt,  ut  Cei.  ROMBERG  clinicen 
propaedeuticam,  diagnosticen  morborum  pulmonalium,  mor- 
bos infantiles  et  nervorum  morbos. 

Clinicis  medicis,  chirurgicis,  ophlhalmialricis  et  obste- 
triciis interfui  111.  JUENGKEN,  TRUESTEDT,  DIEFFENBACH, 
% / 

SCIIOENLEIN,  WOLFF,  KLUGE,  ROMBERG,  WAGNER. 

Quibus  omnibus  viris,  de  me  egregie  ineritis,  gratias 
jam  ago  semperque  habebo  maximas. 


i 

Jam  vero  tentaminibus  et  examine  rigoroso  coram  gra- 
tioso medicorum  ordine  rite  absolutis,  spero  fore,  ut  disser- 
tatione thesibusque  palam  defensis,  summi  in  medicina  et 
chirurgia  honores  in  me  conferantur. 


\ 


SliSGS» 

1.  In  operatione  cataractae  dislocatio  lentis  semper  'fere  ex- 

' 

tractioni  est  anteponenda. 

2.  Pneumonia,  quam  dicunt  nervosam,  semper  fere  methodo 
antiphlogistica  sanatur. 

3.  Iridectomia  iridodialysi  praestat. 

4.  In  vasis  magnis  torsio  est  postponenda  ligaturae. 

_ 

